[[Konstantin den Store]] formåede i [[324]] at samle hele riget under sig, og valgte at flytte sin hovedstad bort fra Rom og [[det romerske senat|senatet]] i [[330]]. Han valgte den strategisk beliggende græske by [[Byzans]]. Konstantin opførte en ny by omkring den gamle og kaldte den ''Nova Roma'' (det nye Rom). Navnet slog aldrig an, og byen blev i folkemunde benævnt [[Konstantinopel]] (græsk ''Κωνσταντινούπολις''), «Konstantins by». Konstantin var den første [[Kristendom|kristne]] kejser. Religionen, som var blevet voldeligt forfulgt under Diokletian, blev nu tilladt religion. Den øgede gradvist sin indflydelse blandt kejserrigets højere stillede, bortset fra et mindre mellemspil med den hedenske kejser [[Julian den frafaldne|Julian]], og blev under Theodosius den Store gjort til statsreligion.
Filosofi Historie Kultur Tidligere_riger,_stater,_protektorater,_kolonier_og_lande